I fem år har en gruppe frivillige i Øster Hassing knoklet med at samle penge ind og siden opføre et nyt forsamlingshus. Og torsdag aften kunne borgerne så fejre, at huset nu er en realitet. Og ved indvielsen var stort set alle byens 200 borgere til stede, ligesom at mange havde hejst flaget hjemme i deres haver for at gøre dagen ekstra festlig. De tre millioner kroner, som det nye forsamlingshus i Øster Hassing har kostet at opføre, er blandt andet kommet ind fra lokale fonde fra Sparekassen Vendsyssels afdelinger i Ulsted og Hals, ligesom Aalborg Kommune, borgerne selv og andre fonde har spyttet i kassen. Og forsamlingshuset tegner til at blive en succes, da det allerede her i efteråret er så godt som udlejet hver eneste weekend.

Referat:
Lokale ildsjæle har arbejdet i fem år med at realisere projektet. Og torsdag aften kunne borgerne indvie det nye forsamlingshus i Øster Hassing.